OpenLLM-France/wikimedia huggingface dataset:
# Colla del Safrà

La colla del Safrà o colla de Sant Martí fou un grup d'artistes barcelonins integrat per Isidre Nonell, Joaquim Mir i Trinxet, Ricard Canals, Ramon Pichot, Juli Vallmitjana i Adrià Gual. Va ser fundat l'any 1893 per Nonell i es mantingué fins al 1896.
La denominació del grup com a colla del Safrà es dedueix del color groguenc —ensafranat— de moltes de les seves pintures, la denominació com a colla de Sant Martí es deu al fet que moltes de les pintures del grup són paisatges de Sant Martí de Provençals (fins al 1897 un poble independent als afores de Barcelona).
La colla no tingué un programa artístic de definició concreta ni tampoc una estructura rígida. Va ser més aviat un grup de joves amb unes idees compartides, com ara una certa actitud anàrquica i —en l'àmbit de l'art— un interès per a la pintura pleinair (la pintura a l'aire lliure), una temàtica que sovint gira al voltant de la gent marginada i una consciència social que els apropà a la generació del 98 castellana.

## Referències

* ↑ Maspoch, Mònica. Galeria d'autors : ruta del modernisme, Barcelona. 1a ed.. Barcelona: Institut del Paisatge Urbà i la Qualitat de Vida, 2008, p. 76. ISBN 978-84-96696-02-0 [Consulta: 14 agost 2013].

## Enllaços externs

* «Colla del Safrà». Gran Enciclopèdia Catalana. Barcelona: Grup Enciclopèdia Catalana. - article breu.
* «La Colla del Safrà», a l'obra Modernisme, de L'Enciclopèdia.cat. Barcelona: Grup Enciclopèdia Catalana. - article llarg i detallat, amb bibliografia extensa.
* «Les anades de Nonell a París», Lluís-Emili Bou i Gibert, D'art (Barcelona: Universitat de Barcelona), maig del 1973, Núm. 2, p. 3-19. Revista accessible en línia a través de RACO (Revistes Catalanes amb Accés Obert).
# Allan Arkush

Allan Arkush (Jersey City, New Jersey, 30 d'abril de 1948) és un director de cinema, productor, actor, guionista i muntador estatunidenc.

## Filmografia

Filmografia:

### Director

* 1970: Septuagenarian Substitute Ball
* 1976: Hollywood Boulevard
* 1978: Deathsport
* 1979: Rock'no roll High School
* 1981: Heartbeeps
* 1983: Get Crazy
* 1987: The Bronx Zoo (pilot sèrie TV)
* 1988: Caddyshack II
* 1990: Capital News (pilot sèrie TV)
* 1990: Parenthood (Parenthood) (sèrie TV)
* 1992: Bodies of Evidence (pilot sèrie TV)
* 1993: Moon Over Miami (sèrie TV)
* 1994: Shake, Rattle and Rock! (TV)
* 1994: XXX's & OOO's (TV)
* 1995: Young at Heart (TV)
* 1995: Central Park West (sèrie TV)
* 1996: Desert Breeze (TV)
* 1997: Elvis Meets Nixon (TV)
* 1998: The Temptations (TV)
* 1999: Snoops (sèrie TV)
* 1999: Ally McBeal (sèrie TV)
* 2000: Bull (sèrie TV)
* 2000: Tucker (sèrie TV)
* 2001: Prince Charming (TV)
* 2012: Christmas with Holly (TV)

### Productor

* 1976: Cannonball!: Panama
* 1993: Moon Over Miami (sèrie TV)
* 1999: Snoops (sèrie TV)
* 2000: Tucker (sèrie TV)
* 2004−2007: Crossing Jordan (sèrie TV)
* 2006−2009: Herois (sèrie TV)
* 2010−2011: Hellcats (sèrie TV)
* 2013: The Client List (sèrie TV)
* 2014: Witches of East End (sèrie TV)

### Actor

* 1976: Hollywood Boulevard: Xèrif

### Muntador

* 1976: Hollywood Boulevard

## Premis i nominacions
### Premis

* 1999: Primetime Emmy al millor director de minisèrie o telefilm per The Temptations

### Nominacions

* 1987: Primetime Emmy al millor director de sèrie dramàtica per Moonlighting
* 1998: Primetime Emmy al millor director de sèrie còmica per Ally McBeal
* 2007: Primetime Emmy a la millor sèrie dramàtica per Herois

## Referències

* ↑ «biografia d' Allan Arkush». The New York Times.
* ↑ «filmografia d' Allan Arkush». The New York Times.
# Vocalització

Una vocalització és l'emissió de sons vocals, parlats o cantats.

## Lingüística

En el camp de la fonètica, una vocalització és la conversió d'una consonant en una vocal o semivocal, per evolució històrica o bé per alternança sincrònica.
En l'escriptura de tipus abjad, es refereix a l'ús de signes diacrítics per precisar les vocals.

## Interaccions socials

Les vocalitzacions són comportaments socials essencials en nombroses espècies de vertebrats, incloent-hi els humans. Els nounats reconeixen la veu de la mare des de ben aviat (possiblement quan encara són dins l'úter). La veu està associada a processos hormonals complexos, particularment el vincle mare-infant i l'evolució dels comportaments, que impliquen sobretot l'oxitocina (una neurohormona). Un infant estressat consolat només per la veu de la seva mare experimenta un procés hormonal similar al que experimentaria si rebés atenció física. En els humans, la veu pot engegar la producció d'oxitocina, mentre que en les rates cal contacte físic.

## Cant

En el camp de la música, una vocalització és l'acció d'utilitzar la veu, cantar escales, arpegis i trinats amb una sola vocal, sense articular.

## Referències

* ↑ «vocalitzar», Diccionari normatiu valencià. Acadèmia Valenciana de la Llengua
* ↑ Leslie J. Seltzer, Toni E. Ziegler i Seth D. Pollak; Social vocalizations can release oxytocin in humans; Proceedings of the Royal Society; resum (anglès)
# Paa taihangnicus

Paa taihangnicus és una espècie de granota de la família Dicroglossidae. Solament es coneix de la muntanya Taihang, prop de la ciutat de Jiyuan, a la província de Henan (Xina). El seu rang altitudinal va dels 720 als 1230 m. No hi ha amenaces significatives per a la supervivència d'aquesta espècie.

## Referències

* ↑ Xie Feng. Paa taihangnicus. UICN 2008. Llista Vermella d'espècies amenaçades de la UICN, edició 2008, consultada el 14-09-2014.
# Uranoscopus kaianus

Uranoscopus kaianus és una espècie de peix pertanyent a la família dels uranoscòpids.

## Descripció

* Pot arribar a fer 22 cm de llargària màxima.
* 4-5 espines i 13-14 radis tous a l'aleta dorsal i 12-15 radis tous a l'anal.
* És de color marró vermellós i, generalment, esquitxat de taques clares.

## Alimentació

Menja sobretot peixos.

## Hàbitat

És un peix marí, demersal i de clima tropical que viu entre 15 i 236 m de fondària.

## Distribució geogràfica

Es troba a Austràlia, Indonèsia i Timor Oriental.

## Observacions

És inofensiu per als humans.

## Referències

* ↑ Linnaeus, C., 1758. Systema naturæ per regna tria naturæ, secundum classes, ordines, genera, species, cum characteribus, differentiis, synonymis, locis. Tomus I. Editio decima, reformata. - pp. (1-4), 1-824. Holmiæ. (Salvius).
* ↑ uBio (anglès)
* ↑ Günther, A., 1880. Report on the shore fishes procured during the voyage of H. M. S. Challenger in the years 1873-1876. A: Report on the scientific results of the voyage of H. M. S. Challenger during the years 1873-1876. Zoology. Rept. Challenger Shore Fishes v. 1 (pt 6): 1-82, Pls. 1-32.
* ↑ The Taxonomicon (anglès)
* 1 2 3 4 FishBase (anglès)
* ↑ Allen, G.R. i R. Swainston, 1988. The marine fishes of north-western Australia: a field guide for anglers and divers. Western Australian Museum, Perth. 201 p.
* ↑ FishBase (anglès)
* ↑ Gloerfelt-Tarp, T. i P.J. Kailola, 1984. Trawled fishes of southern Indonesia and northwestern Australia. Australian Development Assistance Bureau, Austràlia, Directorate General of Fishes, Indonèsia i German Agency for Technical Cooperation, República Federal d'Alemanya. 407 p.
* ↑ Kishimoto, H., 2001. Uranoscopidae. Stargazers. P. 3519-3531. A: K.E. Carpenter i V. Niem (eds.). FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae), estuarine crocodiles.. FAO, Roma.

## Bibliografia

* Museu Suec d'Història Natural. Base de dades de la col·lecció d'ictiologia. Secció d'Ictiologia, Departament de Zoologia de Vertebrats. Estocolm, Suècia, 1999.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Víndex

Víndex és el nom dels següents personatges:
* Gai Juli Víndex, governador gal, rebel contra Neró l'any 68
* Macrí Víndex, militar romà
* Gai Octavi Víndex (Caius Octavius Vindex) fou cònsol sufecte amb Còmmode el 184. L'esmenten els Fasti.
# Víllora

Víllora és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 277 | 262 | 181 | 227 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Víctor Chust García

Víctor Chust García (València, 5 de març de 2000) és un futbolista valencià que juga com a defensa al Cadis CF.

## Carrera esportiva

Natural de València, va començar a formar-se al planter del Valencia Club de Fútbol fins que a dotze anys va passar al futbol base del Real Madrid Club de Fútbol. Allà va anar ascendint pels equips infantils i cadets fins a arribar al primer euquip juvenil el 2017. S'hi va estar fins a la temporada 2019-20, a les ordres de Raúl González, exjugador històric del club, i formà part de la plantilla que va guanyar la Lliga Juvenil de la UEFA en derrotar a la final el Sport Lisboa e Benfica juvenil per 2-3. En la competició hi disputà 7 partits, que sumà als 8 disputats en el seu debut en la competició la temporada anterior. Després de compaginar partits entre el juvenil i el filial, el Real Madrid Castilla Club de Fútbol —on va debutar el 25 d'agost de 2019—, fou assignat definitivament al filial per la temporada 2020-21.
Durant el nou curs en la Segona Divisió "B", i també sota la direcció de Raúl González, es va consolidar com el defensa central de l'equip alhora que va compaginar les seves actuacions amb el primer equip, el Reial Madrid Club de Futbol, dirigit per Zinédine Zidane.
El 20 de gener de 2021 va fer el seu debut en el primer equip en Copa del Rei, en un partit disputat en l'estadi El Collao enfront del Club Esportiu Alcoià que va acabar amb derrota madridista, partint com a titular. Va jugar dos partits més en el qual restava de temporada i a l'agost va ser cedit sense opció de compra al Cadis Club de Futbol.
El 6 de juliol de 2022, el Cadis i el Reial Madrid van arribar a un acord pel traspàs de Chust al club andalús, amb el Madrid mantenint una part dels drets del jugador.

## Internacional

Ha estat internacional sub-17, sub-19 i sub-21 amb Espanya.

## Referències

* ↑ «Final 2019-20 Liga Juvenil». Página oficial de la UEFA. [Consulta: 10 desembre 2020].
* ↑ «Estadísticas de Víctor Chust (formativas)». Portal digital LaPreferente. [Consulta: 20 gener 2021].
* ↑ «Estadísticas de Víctor Chust». Portal digital Transfermarkt. [Consulta: 20 gener 2021].
* ↑ «Plantilla del Castilla 2020-21». Página oficial del Real Madrid. Arxivat de l'original el 10 de desembre de 2020. [Consulta: 10 desembre 2020].
* ↑ «Once oficial del Real Madrid contra el Alcoyano: Casemiro no descansa y debuta Chust». OK Diario. [Consulta: 20 gener 2021].
* ↑ «Cesión de Víctor Chust por parte del Real Madrid». Cadis Club de Futbol, 10-08-2021. [Consulta: 10 agost 2021].
* ↑ «Agreement with Real Madrid for the transfer of Víctor Chust», 06-07-2022.

## Enllaços externs

* Fitxa al Reial Madrid
* Víctor Chust García a BDFutbol
* Víctor Chust García a La Preferente (castellà)
* Víctor Chust García, Fitxa a Soccerway
# Víctor Chávarri

Víctor Francisco Chávarri Salazar, més conegut com a Víctor Chávarri, (Portugalete, 23 de desembre de 1854 - Marsella, 1900) fou un empresari i promotor industrial basc. Fou el primer capitalista biscaí i fundador de La Vizcaya (predecessora dels Altos Hornos de Vizcaya AHV). Nascut al carrer popularment conegut com a 'Calle del Medio' (actualment carrer de Víctor Chávarri) de Portugalete, estudià a Lieja on es va graduar el 1878 en Enginyeria civil d'arts i manufactures.
En poc més de vint anys va alçar empreses, va construir ferrocarrils, tingué negocis immobiliaris, miners, etc. Els seus negocis van motivar la seua posterior activitat política, arribant a ser procurador a les Corts espanyoles. Fou una de les figures que més va influir en la revolució industrial biscaïna i una de les més importants del desenvolupament econòmic i polític del País Basc a la fi del segle xix. També fou Marquès de Triano.
El 1889 encarregà a l'arquitecte Paul Hankar el projecte de construcció del Palau Txabarri a Bilbao, projecte que acabà executant l'arquitecte Atanasio de Anduiza, i que és actualment la seu de la Delegació del Govern al País Basc.
Va morir de congestió cerebral a Marsella l'any 1900.

## Monument a Víctor Chávarri

El monument a Víctor Chávarri està situat en la Plaça del Solar del seu municipi natal.
Construïda per l'escultor Miquel Blay l'any 1903, l'escultura està formada per un bust en bronze de Víctor sobre un enorme bloc i una base de granit gris on estan situades dues figures lligades a la tradició de la vila: un barriner i un ferró.
Amb aquesta escultura, l'artista va guanyar la Primera Medalla d'Or a l'Exposició Internacional de París de l'any 1905.

## Enllaços externs

* Perfil a l'ajuntament de Portugalete Arxivat 2010-01-20 a Wayback Machine.
# Whac-A-Mole (videojoc)

Whac-A-Mole és una màquina recreativa (basada en el joc de colpejar talps, del mateix nom) inventat per Aaron Fechter de Creative Engineering, Inc. el 1971. L'objectiu és colpejar talps de plàstic que surten aleatòriament dels forats de la màquina del joc.

## Referències

* ↑ «WhacAMole - Arcade by Bob's Space Racers» (en anglès). The International Arcade Museum. [Consulta: 5 maig 2018].
* ↑ K. Todd, Maria. CRC Press. The Managed Care Contracting Handbook (en anglès), 2010, p. 22. ISBN 978-1-4398-6657-3.
# Vocal tònica

La vocal tònica és aquella vocal on recau l'accent o força d'una paraula. Aquesta tonicitat es pot marcar amb un signe gràfic o no, i són les normes de pronunciació de cada idioma les que determinen si és una vocal tònica o àtona.

## En català

En català els mots es divideixen segons la quantitat de vocals tòniques que poden dur i segons la posició de la tonicitat. Així:
* mots sense vocal tònica, que es pronuncien juntament amb altres paraules de les quals depenen sintàcticament, formant un sol grup accentual. En formen part diverses categories gramaticals:
** l'article
** alguns determinants, com els possessius àtons
** el pronom feble
** la preposició simple
* mots amb una sola vocal tònica, que són la immensa majoria de paraules. Segons on caigui l'accent, es parla de:
** paraula aguda: l'accent recau en l'última síl·laba
** paraula plana: quan recau a la penúltima
** paraula esdrúixola: si l'accent està a l'avantpenúltima síl·laba
* mots amb més d'una vocal tònica, es tracta de mots llargs, formats sovint amb un prefix o un sufix que prové d'una paraula llatina independent. En aquest cas conserven l'accent originari més el del mot al qual s'uneixen, com s'observa a "ràpidament", on la vocal tònica primària és "à" però hi ha un accent secundari a "e".
# Volta a Eslovènia 2016

La Volta a Eslovènia 2016, 23a edició de la Volta a Eslovènia, es disputà entre el 16 i el 19 de juny de 2016 sobre un recorregut de 588,8 km repartits entre quatre etapes, amb inici a Ljubljana i final a Novo Mesto. La cursa formava part del calendari de l'UCI Europa Tour 2016, amb una categoria 2.1.
El vencedor fou l'estoni Rein Taaramäe (Team Katusha), per davant l'australià Jack Haig (Orica-GreenEDGE) i el txec Jan Bárta (Bora-Argon 18), segon i tercer respectivament. Haig també guanyà la classificació per punts, Jan Tratnik (Amplatz-BMC) la de la muntanya, Egan Bernal (Androni Giocattoli-Sidermec) la dels joves i l'Androni Giocattoli-Sidermec la dels equips.

## Equips

L'organització convidà a prendre part en la cursa a sis equips World Tour, sis equips continentals professionals, sis equips continentals i un equip nacional:

## Etapes

| Etapa | Data | Recorregut | Km | Vencedor d'etapa | Líder de la general |
| 1a | 16 de juny | Ljubljana - Koper | 177,8 km | Jens Keukeleire (BEL) | Jens Keukeleire (BEL) |
| 2a | 17 de juny | Nova Gorica - Golte | 217,2 km | Rein Taaramäe (EST) | Rein Taaramäe (EST) |
| 3a | 18 de juny | Celje - Celjska Koča | 16,8 km | Diego Ulissi (ITA) | Rein Taaramäe (EST) |
| 4a | 19 de juny | Rogaška Slatina - Novo Mesto | 179,1 km | Alexander Porsev (RUS) | Rein Taaramäe (EST) |

## Classificació final

| | Ciclista | Equip | Temps |
| 1 | Rein Taaramäe (EST) | Team Katusha | 15h 10' 29" |
| 2 | Jack Haig (AUS) | Orica-GreenEDGE | + 1' 42" |
| 3 | Jan Bárta (CZE) | Bora-Argon 18 | + 2' 38" |
| 4 | Egan Bernal (ECU) | Androni Giocattoli-Sidermec | + 2' 47" |
| 5 | Jure Golčer (SLO) | Adria Mobil | + 2' 48" |
| 6 | Eliot Lietaer (BEL) | Topsport Vlaanderen-Baloise | + 2' 57" |
| 7 | José Mendes (POR) | Bora-Argon 18 | + 3' 00" |
| 8 | Pavel Kochetkov (RUS) | Team Katusha | + 3' 14" |
| 9 | Janez Brajkovič (SLO) | Eslovènia | + 3' 15" |
| 10 | Franco Pellizotti (ITA) | Androni Giocattoli-Sidermec | + 3' 27" |

## Referències

* ↑ «General Classification». procyclingstats.com, 19-06-2016 [Consulta: 15 juliol 2016].
* ↑ «2016 » Tour de Slovénie (2.1) General Classification». procyclingstats.com [Consulta: 15 juliol 2016].
* ↑ «Stage 1 » Ljubljana › Koper (175.7k)». procyclingstats.com, 16-06-2016 [Consulta: 22 juny 2015].
* ↑ «Stage 2 » Nova Gorica › Golte (217.2k)». procyclingstats.com, 17-06-2015 [Consulta: 22 juny 2016].
* ↑ «Stage 3 (ITT) » Celje › Celjska koca (16.8k)». procyclingstats.com, 18-06-2016 [Consulta: 22 juny 2015].
* ↑ «Stage 4 » Rogaska Slatina › Novo mesto (179.1k)». procyclingstats.com, 19-06-2016 [Consulta: 22 juny 2015].

## Enllaços externs

* Web oficial Arxivat 2007-10-20 a Wayback Machine. (eslovè)
# Xot de Bruce

El xot de Bruce (Otus brucei) és una espècie d'ocell de la família dels estrígids (Strigidae). Habita matolls a zones escarpades del sud de Turquia, nord-est d'Egipte, Aràbia, l'Iraq, l'Iran, Afganistan i Pakistan. El seu estat de conservació es considera de risc mínim.

## Referències

* ↑ «Xot de Bruce». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 13.1. International Ornithologists' Union, 01-01-2023. [Consulta: 17 gener 2023].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 257. ISBN 978-84-16728-37-4.
* ↑ BirdLife International. «Pallid Scops-owl. Otus brucei» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2021. [Consulta: 2 febrer 2023].
# Xot carablanc septentrional

El xot carablanc septentrional (Ptilopsis leucotis) és una espècie d'ocell de la família dels estrígids (Strigidae). Habita les sabanes d'Àfrica Subsahariana, principalment al nord de l'equador. El seu estat de conservació es considera de risc mínim.

## Referències

* ↑ «Xot carablanc septentrional». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Owls» (en anglès). IOC World Bird List Version 12.2. International Ornithologists' Union, 01-07-2022. [Consulta: 17 gener 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 259. ISBN 978-84-16728-37-4.
* ↑ BirdLife International. «Northern White-faced Owl. Ptilopsis leucotis» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 29 agost 2022].
# Wàssil ibn Atà

Wàssil ibn Atà (àrab: واصل بن عطاء, Wāṣil ibn ʿAṭāʾ) (Península aràbiga, volts del 700 - 748) va ser un important teòleg i jurista musulmà, considerat el fundador de l'escola mutazilita del pensament islàmic.
Va començar estudiant amb Abd-Al·lah ibn Muhàmmad ibn al-Hanafiyya, net del califa Alí ibn Abi Tàlib. Després va viatjar a Bàssora per estudiar amb el narrador de hadits (tabií) al-Hàssan al-Basrí. Allà va començar a desenvolupar les idees que durien a la creació del mutazilisme, o la teologia especulativa característica de l'islam.

## Bibliografia

* Josef Van Ess, Une lecture à rebours de l'histoire du mu'tazilisme, libraire oritentaliste paul Geuthner, Paris, 1984. ISBN 2 7053 0140 2

## Enllaços externs

* Wasil-ibn-Ata a l'Encyclopaedia Britannica en línia (anglès)
# Walt Ader

Walt Ader va ser un pilot estatunidenc de curses automobilístiques nascut el 15 de desembre del 1913 a Long Valley, Nova Jersey.
Ader va córrer a la Champ Car a la temporada 1950 incloent-hi la cursa de les 500 milles d'Indianapolis d'aquest any.
Walt Ader va morir el 25 de novembre del 1982 a Califon, Nova Jersey.

## Resultats a la Indy 500

| Any | Cotxe | Sortida | Vel. mitja | Ranking | Final | Voltes | V. líder | Retirat |
| 1950 | 27 | 29 | 129.940 | 25 | 22 | 123 | 0 | A 15 voltes |
| Totals | Totals | Totals | Totals | Totals | Totals | 123 | 0 | |
| Curses | 1 |
| Poles | 0 |
| Voltes líder | 0 |
| Victòries | 0 |
| Top 5 | 0 |
| Top 10 | 0 |
| Retirades | 0 |

## A la F1

El Gran Premi d'Indianapolis 500 va formar part del calendari del campionat del món de la Fórmula 1 entre les temporades 1950 a la 1960. Els pilots que competien a la Indy durant aquests anys també eren comptabilitats pel campionat de la F1.
Walt Ader va participar en 1 cursa de F1, debutant al Gran Premi d'Indianapolis 500 del 1950.

### Palmarès a la F1

* Participacions: 1
* Poles: 0
* Voltes Ràpides: 0
* Victòries: 0
* Pòdiums: 0
* Punts vàlids per la F1: 0
# Warmshowers

Warmshowers és una comunitat a través d'internet que ofereix servei d'hospitalitat gratuïta a cicloturistes que viatgen en bicicleta. A més d'un lloc per dormir, hi ha qui ofereix una dutxa calenta, un àpat calent i lloc on guardar la bicicleta, així com d'informació sobre la zona que poden ser d'utilitat als que viatgen en bicicleta.
L'any 2012 tenia més de 22.000 membres, oferint més de 13.000 allotjaments arreu del món, que es coordinen a través d'un web, on s'han de registrar prèviament, i també disposen d'aplicacions per a telèfons mòbils Android, iPhone, iPad. L'ús el fan persones a títol individual o en petits grups, que han de contactar prèviament amb els amfitrions, sense haver d'abonar cap quantitat econòmica.

## Història

L'any 1993 els nord-americans Terry Zmrhal i Geoff Cashman iniciaren aquesta iniciativa, adaptada posteriorment com a portal d'internet i mantinguda per un petit grup de voluntaris.

## Registre

Quan hom està registrat té l'opció d'omplir un perfil personal i publicar fotos, on s'especifica l'edat, el lloc, el gènere, si són fumadors, etc. Els hostes poden valorar l'amfitrió i comentar el tracte rebut, informació útil fer a futurs usuaris del servei.

## Enllaços externs

Pàgina oficial dels Warmshowers

## Vegeu també

* CouchSurfing
* BeWelcome

## Referències

* ↑ Tagiew, Rustam The Economy of Internet-Based Hospitality Exchange, 27-01-2015, pàg. Alumni of TU Bergakademie Freiberg.
* 1 2 3 4 «Cicloturistas del mundo, uníos» (en castellà). Abc.es, 15-10-2012. [Consulta: gener 2016].
* 1 2 3 «Intercambio de casas: cómo viajar casi gratis» (en castellà). Abc.es, 26-11-2012. [Consulta: gener 2016].
* ↑ «Warmshowers y Couchsurfing, una forma colaborativa de viajar por el mundo» (en castellà). Ciclotraveling.com, 03-03-2014. [Consulta: gener 2016].
* ↑ «Warm Showers and the growth of cycle touring hospitality» (en anglés). Cycletraveller.com.au, 27-08-2013. Arxivat de l'original el 17 de març 2016. [Consulta: gener 2016].
# Warmness on the Soul

Warmness on the Soul és un EP d'Avenged Sevenfold. Va ser gravat el 8 d'agost de 2001 per Good Life Recordings. El CD ve acompanyat pel video del mateix títol de l'EP. Aquest va ser el primer CD en què va col·laborar el guitarrista líder Synyster Gates i el primer álbum que compta amb la versió heavy del track "To End The Rapture".

## Llista de cançons

* Warmness on the Soul
* Darkness Surrounding
* We Come Out at Night
* To End the Rapture (heavy metal version)

## Crèdits

* M. Shadows - Veu
* Synyster Gates - Guitarra a "To End the Rapture"
* Zacky Vengeance - Guitarra
* Justin Meacham - Baix
* The Rev - Bateria